open-index/open-wikipedia-markdown huggingface dataset:
Πρόεδρος της Μποτσουάνας

Ο **Πρόεδρος της Μποτσουάνας** (*President of the Republic of Botswana*) είναι ο αρχηγός κράτος και της κυβέρνησης στην Μποτσουάνα. Είναι επίσης αρχηγός των Ενόπλων Δυνάμεων της χώρας, με βάση το σύνταγμα.

Ο πρόεδρος εκλέγεται για θητεία πέντε ετών που είναι ίδια σε διάρκεια με την θητεία της Εθνοσυνέλευσης. Από το 1997 το όριο στη θητεία του είναι συνολικά 10 χρόνια, που αντιστοιχούν σε δύο πλήρεις θητείες, ακόμα και αν δεν είναι συνεχόμενες.  Οι υποψήφιοι για τη βουλή ανακηρύσσουν το πρόσωπο που υποστηρίζουν για το αξίωμα του προέδρου με τα ψηφοδέλτιά τους.  Ο υποψήφιος που θα συγκεντρώσει τις περισσότερες θετικές ψήφους από τα εκλεγμένα μέλη της εθνοσυνέλευσης εκλέγεται αυτόματα πρόεδρος της χώρας. Εάν κανείς από τους υποψήφιους δεν λάβει την απαιτούμενη πλειοψηφία θετικών ψήφων, η Εθνοσυνέλευση εκλέγει τον πρόεδρο με την απλή πλειοψηφία, προτού συνεκλέξει τα ειδικά εκλεγμένα μέλη. Εάν δεν εκλεγεί πρόεδρος έπειτα από τρεις ψηφοφορίες ή ο πρόεδρος της βουλής ορίζει ότι κανείς υποψήφιος δεν έχει την απαιτούμενη στήριξη προκειμένου να εκλεγεί, η βουλή διαλύεται αυτόματα. Στην πράξη, ο πρόεδρος είναι ο επικεφαλής του κόμματος της πλειοψηφίας στην εθνοσυνέλευση.

## Δείτε επίσης
*Κατάλογος προέδρων της Μποτσουάνας

## Παραπομπές
Ρόλαντ Έμεριχ

Ο **Ρόλαντ Έμεριχ** (*Roland Emmerich*, 10 Νοεμβρίου 1955) είναι Γερμανός σκηνοθέτης, σεναριογράφος και παραγωγός.

## Βιογραφία
Γεννήθηκε το 1955 στη Στουτγκάρδη. Ξεκίνησε να σπουδάζει σχεδιασμό παραγωγής στο Πανεπιστήμιο Τηλεόρασης και Κινηματογράφου του Μονάχου και στη συνέχεια επέλεξε να ακολουθήσει τη σκηνοθεσία.

Έγινε γνωστός από την ταινία *[[Ημέρα Ανεξαρτησίας (ταινία)|Ημέρα Ανεξαρτησίας]]* του 1996, για την οποία κέρδισε βραβείο Saturn καλύτερου σκηνοθέτη. Στη συνέχεια, σκηνοθέτησε το 1998 την ταινία *[[Γκοντζίλα (ταινία, 1998)|Godzilla]]*. Το 2004 σκηνοθέτησε το *[[Μετά την επόμενη μέρα]]* και το 2009 το *[[2012 (ταινία)|2012]]*.

Το 2015 κυκλοφόρησε την ταινία *[[Stonewall (ταινία)|Stonewall]]* με θέμα την εξέγερση του Στόουνγουολ. Η ταινία αξιολογήθηκε αρνητικά από τη ΛΟΑΤ κοινότητα των ΗΠΑ. Το 2016 κυκλοφόρησε το *Ημέρα ανεξαρτησίας 2*, σίκουελ της ταινίας του 1996, ενώ έχει ανακινωθεί ότι θα υπάρξει και *Ημέρα ανεξαρτησίας 3*.

Ο Έμεριχ είναι ανοιχτά ομοφυλόφιλος, ΛΟΑΤ ακτιβιστής και υποστηρικτής του Δημοκρατικού Κόμματος των ΗΠΑ.

## Παραπομπές


Κατηγορία:Γερμανοί σκηνοθέτες
Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Κατηγορία:ΛΟΑΤ πρόσωπα από τη Γερμανία
Κατηγορία:Γερμανοί ακτιβιστές
Βαλεντίνη Γραμματικοπούλου

μικρογραφία|Η Βαλεντίνη Γραμματικοπούλου το 2017.
Η **Βαλεντίνη Γραμματικοπούλου** είναι Ελληνίδα αθλήτρια αντισφαίρισης, γεννημένη το 1997 στο Κιλκίς. Έχει κατακτήσει 11 τίτλους σε διοργανώσεις ITF μονής αντισφαίρισης (singles) και 15 τίτλους σε διοργανώσεις ITF διπλού της Διεθνούς Ομοσπονδίας Αντισφαίρισης. Στις 12 Ιουνίου 2017, έφτασε στη θέση 159 της παγκόσμιας κατάταξης αθλητριών αντισφαίρισης της Ένωσης Αντισφαίρισης Γυναικών. 

Η Βαλεντίνη παίζοντας στο Φεντ Καπ και εκπροσωπώντας την Ελλάδα έχει ρεκόρ νικών προς ήττες 8-1.

## Καριέρα στην αντισφαίριση

Η Βαλεντίνη Γραμματικοπούλου, η οποία προτιμά το χόρτο, άρχισε να παίζει τένις σε ηλικία επτά ετών. 

Συμμετείχε στο πρώτο της τουρνουά WTA Tour τον Ιούλιο του 2011 στο Citi Open στο College Park σε ηλικία 14 ετών. Εκεί έχασε στον πρώτο προκριματικό γύρο από την Αμερικανίδα Whitney Jones με 2-6 και 2-6. Τον Μάιο του 2013 αποκλείστηκε επίσης από τον προκριματικό για το Open Brussels στον πρώτο γύρο με 4-6 και 1-6 εναντίον της Jennifer Elie. Μετά από αυτό παίζει και πάλι τα πρωταθλήματα ITF χωρίς εξαίρεση.

Το 2014 έκανε το ντεμπούτο της για την ελληνική ομάδα του Φεντ Καπ.

Τον Αύγουστο του 2021 έγραψε ιστορία, αφού πέρασε τρεις προκριματικούς γύρους του US Open και προκρίθηκε σε κυρίως ταμπλό Grand Slam για πρώτη φορά στην καριέρα της. Μάλιστα, κατάφερε να προκριθεί στον 2ο γύρο μετά τη νίκη της με 2-0 σετ (6-3, 6-2) απέναντι στην Άννα Μπλίνκοβα .

## Παραπομπές


Κατηγορία:Ελληνίδες αθλήτριες της αντισφαίρισης
Ντιρκ Γ΄ της Ολλανδίας

O **Ντιρκ Γ΄** ο *Ιεροσολυμίτης* (*Dirk III*, 982 - 27 Μαΐου 1039) από τον Οίκο της Ολλανδίας ήταν κόμης της Ολλανδίας (993/1005-1039).

## Βιογραφία
Ήταν ο πρωτότοκος γιος του Αρνούλφου κόμη της Ολλανδίας και της Λουτγκάρδης των Αρντέν, κόρης του Ζήγκφρηντ κόμη του Λουξεμβούργου.

Το 993 διαδέχθηκε τον πατέρα του οκτώ ετών. Ήταν κόμης της Φρισίας· η επικράτειά του λεγόταν Δυτική Φρισία ως το 1101, οπότε μετονομάστηκε σε Ολλανδία και ήταν υποτελής στη Γερμανία. Η περιοχή τότε ήταν λασπώδης και υποκείμενη σε σταθερές πλημμύρες, έτσι ήταν αραιοκατοικημένη. Η κύριες περιοχές κατοίκησης ήταν στους αμμόλοφους της ακτής και τις υπερυψωμένες περιοχές κοντά στα ποτάμια.

Η μητέρα του χρημάτισε επίτροπος της αρχής το διάστημα 993-1105. Η αδελφή της αγία Κουνιγκούντε ήταν σύζυγος του Ερρίκου Β΄ των Οθωνιδών της Γερμανίας και η Λούτγκαρντ με τη βοήθειά του κράτησε την κομητεία για τον γιο της ως το 1005, που αυτός ενηλικιώθηκε. Και μετά την ανάληψη της κομητείας από το ίδιο, ο Ντιρκ Γ΄ είχε τη βοήθεια του βασιλιά, όπως όταν εξεγέρθηκαν οι Φρίσιοι, οπότε στρατός από τη Γερμανία κατέστειλε τη στάση.

Οι γύρω του επίσκοποι Τρηρ, Ουτρέχτης και Κολωνίας εποφθαλμιούσαν την στρατηγικής θέσης κομητεία του. Οι έμποροι της Ουτρέχτης, ενός από τα μεγαλύτερα κέντρα εμπορίου, έπρεπε να ακολουθήσουν το Ρήνο στα εδάφη της Ολλανδίας για να φθάσουν στη Βόρειο θάλασσα. Επίσης η εμπορική οδός από το Τηλ ως την Αγγλία περνούσε από το έδαφος του Ντιρκ Γ΄· σε ένα σημείο της οδού αυτής κάλεσε Φρισίους να εγκατασταθούν και έκτισε το Φλάαρντινγκεν. Δεν του επιτρεπόταν από τον βασιλιά της Γερμανίας να επιβάλλει διόδια ή να εμποδίσει το εμπόριο, αλλά τελικά καταστρατήγησε τον περιορισμό αυτόν: οι Φρίσιοι σταματούσαν τα πλοία και ζητούσαν τέλη. Τότε οι έμποροι τού Τηλ ειδοποίησαν τον Άνταλμπολτ Β΄ επίσκοπο της Ουτρέχτης και τον βασιλιά, ο οποίος αφαίρεσε τα εδάφη αυτά από τον Ντιρκ Γ΄ και τα παραχώρησε στον επίσκοπο.

## Οικογένεια
Νυμφεύτηκε την Ότελινντις, ίσως κόρη του Βερνάρδου μαργράβου του Νόρντμαρκ (ή τού Βερνάρδου Α΄ δούκα της Σαξονίας) και είχε τέκνα;
* Ντιρκ Δ΄ π. 1020/30-1049, κόμης της Ολλανδίας.
* Φλόρις Α΄ π. 1017-1061, κόμης της Ολλανδίας.

## Πηγές
* Thimo de Nijs en Eelco Beukers, 'Geschiedenis van Holland', Part I: 'Tot 1572' (Hilversum 2002)
* Encyclopedia: Grote Winkler Prins
8 Ancestral Roots of Certain American Colonists Who Came to America Before 1700 by Frederick Lewis Weis, Line 100A-21
* Cordfunke, 'Graven en Gravinnen van het Hollandse Huis' (1991)
* Counts of Holland and Frisia, Chapter 2. COUNTS OF HOLLAND (900)-1299

## Παραπομπές σε πηγές


Κατηγορία:Οίκος της Ολλανδίας
Πρασονήσι

Με την ονομασία **Πρασονήσι** μπορεί να αναφέρονται: 

* το Πρασονήσι Μενετών Καρπάθου, βραχονησίδα ανοιχτά της παραλίας του Αφιάρτη στην Κάρπαθο.
* το Πρασονήσι Ολύμπου Καρπάθου, βραχονησίδα στα βόρεια της Καρπάθου.
*το Πρασονήσι Καστού, ακατοίκητη νησίδα του Ιονίου Πελάγους στο νομό Λευκάδας
* το Πρασονήσι Κιμώλου, νησίδα βορειοανατολικά της Κιμώλου
*το Βρυονήσι Λασιθίου γνωστό και ως **Πρασονήσι**, βραχονησίδα στον κόλπο Μιραμπέλου του νομού Λασιθίου.
*το Πρασονήσι Πάτμου, γεωλογικός σχηματισμός που μοιάζει με μικρό νησί, νοτιοδυτικά της Ρόδου.
*το Πρασονήσι Ρόδου, βραχονησίδα στα νότια της Πάτμου.
* το Πρασονήσι Ελαφονησίου Χανίων, νησίδα νότια του Ελαφονησίου Χανίων.
* το Πρασονήσι Λιμενίσκου Χανίων, νησίδα στα ανοιχτά του χωριού Λιμενίσκος βορειοδυτικά του νομού Χανίων.
*το Πρασονήσι Ψαρών, νησίδα βορειοανατολικά των Ψαρών.
Κατάλογος προέδρων της Μποτσουάνας

Ακολουθεί κατάλογος με τους προέδρους της Μποτσουάνας. Το αξίωμα θεσμοθετήθηκε το 1966 με πρώτο πρόεδρο τον Σερέτσε Χάμα, ο οποίος κυβέρνησε ως τον θάνατό του, το 1980.  Ο σημερινός κάτοχος του αξιώματος είναι ο Ντούμα Μπόκο, ο οποίος ανέλαβε καθήκοντα την 1η Νοεμβρίου 2024.

## Υπόμνημα
;*Πολιτικά κόμματα*
*

;*Σύμβολα*
* Απεβίωσε εν ενεργεία

## Πρόεδροι της Μποτσουάνας (1966–σήμερα)

## Γραμμή χρόνου

## Παραπομπές


*
Θεοδόσιος της Βιθυνίας

Ο **Θεοδόσιος της Βιθυνίας** ή **Θεοδόσιος ο Τριπολίτης** (περ. 160 π.Χ. – περ. 100 π.Χ.) ήταν Έλληνας αστρονόμος και μαθηματικός, που έγραψε το έργο *[[Σφαιρικά]]*, ένα βιβλίο για τη γεωμετρία της σφαίρας.

Γεννημένος στην Τρίπολη, στη Βιθυνία, ο Θεοδόσιος αναφέρεται από τον Βιτρούβιο ότι έχει εφεύρει ένα ηλιακό ρολόι κατάλληλο για οποιοδήποτε μέρος της Γης. Τα *Σφαιρικά* που έγραψε παρείχαν μαθηματικά για τη σφαιρική αστρονομία και ίσως βασίστηκαν σε έργο του Ευδόξου. Ο Φραγκίσκος Μαυρόλυκος μετέφρασε τα έργα του τον 16ο αιώνα. Εκτός από τα *Σφαιρικά*, δύο άλλα έργα του Θεοδοσίου έχουν επιβιώσει, πάνω σε θέματα αστρονομίας: το *Περί οικήσεων*, που περιγράφει την εμφάνιση των ουρανών σε διαφορετικά μέρη της Γης, και το *Περί ημερών και νυκτών*, μια μελέτη των φαινομενικών κίνησεων του Ήλιου.

## Εκδόσεις έργων του στη νεοελληνική
* *Θεοδοσίου Σφαιρικά*, απόδ. στη νεοελληνική και σχολιασμός Ευάγγελου Σπανδάγου, εκδ. «Αίθρα», Αθήνα 2000
* Ευάγγελος Σπανδάγος: *Το έργο του Θεοδοσίου «Περί ημερών και νυκτών»*, εκδ. «Αίθρα», Αθήνα 2013, ISBN 978-960-8333-48-2

## Παραπομπές


## Πηγές
* Ivor Bulmer-Thomas: το λήμμα «Theodosius of Bithynia» στο *Dictionary of Scientific Biography*, τόμος 13, σσ. 319-320
* «Theodosius of Bithynia» στο *Complete Dictionary of Scientific Biography*, 2008, Encyclopedia.com, ανακτ. 25 Μαρτίου 2015
* 

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες αστρολόγοι
Κατηγορία:Αρχαίοι Έλληνες μαθηματικοί
Κατηγορία:Γεωμέτρες
Ιστορία του Θιβέτ

Η **Ιστορία του Θιβέτ** κυρίως εστιάζεται στην ιστορία του Βουδισμού στο Θιβέτ. Αυτό συμβαίνει λόγω του σημαντικού ρόλου της θρησκείας αυτής στην ανάπτυξη του θιβετιανού και μογγολικού πολιτισμού, αλλά και επειδή σχεδόν όλοι οι γηγενείς ιστορικοί της χώρας ήταν βουδιστές καλόγεροι.

## Γεωγραφικό υπόβαθρο
Το Θιβέτ βρίσκεται ανάμεσα στην καρδιά των περιοχών των αρχαίων πολιτισμών της Κίνας και της Ινδίας. Εκτεταμένες οροσειρές στα ανατολικά του Θιβετιανού Υψιπέδου ορίζουν τα σύνορα με την Κίνα, και τα επιβλητικά Ιμαλάια του Νεπάλ και της Ινδίας σχηματίζουν ένα φράγμα μεταξύ Θιβέτ και Ινδίας. Το Θιβέτ ονομάζεται *Στέγη του Κόσμου* ή *Γη του Χιονιού*.
 
Οι γλωσσολόγοι ταξινομούν τη Θιβετιανή και τις διαλέκτους της ως τμήμα των θιβετοβιρμανικών γλωσσών, που αποτελούν τα μη σινιτικά μέλη της σινοθιβετιανής οικογένειας γλωσσών.

## Προϊστορία
Κάποια αρχαιολογικά δεδομένα υποδηλώνουν ότι αρχαϊκοί άνθρωποι πέρασαν διαμέσου του Θιβέτ τον καιρό που η Ινδία πρωτοκατοικήθηκε, περίπου 500.000 χρόνια πριν. Ο σύγχρονος άνθρωπος πρωτοκατοίκησε το Θιβετιανό Υψίπεδο τουλάχιστον 21.000 χρόνια πριν. Ο πληθυσμός αυτός σε μεγάλο βαθμό αντικαταστάθηκε γύρω στο 3.000 π.Χ. από νεολιθικούς μετανάστες από τη βόρεια Κίνα. Παρ΄ όλα αυτά, υπάρχει μια "γενετική συνέχεια ανάμεσα στους παλαιολιθικούς κατοίκους και τους σύγχρονους θιβετιανούς πληθυσμούς".

Μεγαλιθικά μνημεία βρίσκονται διάσπαρτα στο Θιβετιανό Υψίπεδο, τα οποία ίσως έχουν χρησιμοποιηθεί σε αρχαίες λατρείες. Προϊστορικά οχυρά σε λόφους από την Εποχή του Σιδήρου, καθώς και ταφικά συγκροτήματα έχουν ανακαλυφθεί πρόσφατα στο Θιβετιανό Υψίπεδο, αλλά η απομονωμένη λόγω του υψομέτρου περιοχή καθιστά την αρχαιολογική έρευνα δύσκολη υπόθεση.

## Πρώιμη ιστορία (περίπου 500 π.Χ. - 618 μ.Χ.)
### Βασίλειο Τζανγκ Τζουνγκ (περίπου 500 π.Χ. - 625 μ.Χ.)
Σύμφωνα με το Θιβετιανό πνευματικό δάσκαλο, καθηγητή και βαθύ γνώστη του θιβετιανού πολιτισμού, Ναμχάι Νόρμπου (γεν. 1938), κάποια θιβετιανά ιστορικά κείμενα ταυτοποιούν τον πολιτισμό Τζανγκ Τζουνγκ με το λαό που μετανάστευσε από την περιοχή Άμντο στην περιοχή που σήμερα είναι γνωστή ως Γκούγκε στο δυτικό Θιβέτ. Ο πολιτισμός Τζανγκ Τζουνγκ θεωρείται ως η αρχική κοιτίδα της θρησκείας του Μπονισμού.

Μέχρι τον 1ο αιώνα π.Χ., ένα γειτονικό βασίλειο είχε εμφανιστεί στην κοιλάδα Γιαρλούνγκ, ο βασιλιάς του οποίου, Ντριγκούμ Τσενπό, επιχείρησε να εξασθενίσει την επιρροή του βασιλείου Τζανγκ Τζουνγκ, εξορίζοντας τους μπονιστές ιερείς από το Γιαρλούνγκ. Δολοφονήθηκε όμως, και το κράτος Τζανγκ Τζουνγκ συνέχισε την κυριαρχία του επί της περιοχής, μέχρι που προσαρτήθηκε από τον Σονγκτσέν Γκαμπό, τον ιδρυτή της Θιβετιανής Αυτοκρατορίας, τον 7ο αιώνα μ.Χ.

## Εξωτερικοί σύνδεσμοι
Κλεομένειος Πόλεμος

Ο **Κλεομένειος Πόλεμος**  (229 / 228-222 π.Χ.) διεξήχθη από τη Σπάρτη και τον σύμμαχό της, την Ήλιδα, κατά της Αχαϊκής Συμπολιτείας  και της Μακεδονίας. Ο πόλεμος τελείωσε με μια μακεδονική και αχαϊκή νίκη.

Το 235 π.Χ., ο Κλεομένης Γ ' (235-222 π.Χ.) ανέβηκε στον θρόνο της Σπάρτης και ξεκίνησε ένα πρόγραμμα μεταρρύθμισης με στόχο την αποκατάσταση της παραδοσιακής σπαρτιατικής πειθαρχίας ενώ εξασθένησε την επιρροή των εφορέων, εκλεγμένων αξιωματούχων οι οποίοι, αν και ορκίστηκαν να περιορίζουν την εξουσία των βασιλιάδων της Σπάρτης που κατά την εποχή του Κλεομένη, έφτασαν να ασκούν εξαιρετική πολιτική εξουσία στο σπαρτιατικό σύστημα. Όταν, το 229 π.Χ., οι έφοροι έστειλαν τον Κλεομένη να καταλάβει μια πόλη στα σύνορα με τη Μεγαλόπολη, οι Αχαιοί κήρυξαν πόλεμο. Ο Κλεομένης αποκρίθηκε με τη λεηλασία της Αχαΐας. Στο Όρος Λύκαιο νίκησε έναν στρατό υπό τον Άρατο των Σικυώνιων, το στρατηγό της Αχαϊκής Συμμαχίας, που είχε σταλθεί για να επιτεθεί στην Ήλιδα και έπειτα έστειλαν έναν δεύτερο στρατό κοντά στη Μεγαλόπολη.

Σε σύντομο χρονικό διάστημα, ο Κλεομένης εκκαθάρισε τις πόλεις της Αρκαδίας από τις φρουρές των Αχαιών τους, αφού συνέτριψε μια άλλη Αχαιική δύναμη στη Δύμη. Αντιμετωπίζοντας τη σπαρτιατική κυριαρχία, ο Άρατος αναγκάστηκε να στραφεί στον Αντίγονο III Δοσών (229-221 π.Χ.) της Μακεδονίας. Σε αντάλλαγμα της Μακεδονικής βοήθειας, οι Αχαιοί ήταν υποχρεωμένοι να παραδώσουν την ακρόπολη με θέα την Κόρινθο στον Αντίγονο. Ο Κλεομένης εισέβαλε τελικά στην Αχαΐα, καταλαμβάνοντας τον έλεγχο της Κορίνθου και του Άργους, αλλά αναγκάστηκε να υποχωρήσει στη Λακωνία όταν ο Αντίγονος έφτασε στην Πελοπόννησο. Ο Κλεομένης πολέμησε τους Αχαιούς και τους Μακεδόνες στα Σελλάσια, όπου οι Σπαρτιάτες έχασαν. Στη συνέχεια κατέφυγε στην αυλή του συμμάχου του, Πτολεμαίου Γ 'της Αιγύπτου (246-222 π.Χ.), όπου τελικά αυτοκτόνησε μετά από μια αποτυχημένη εξέγερση εναντίον του νέου Φαραώ, Πτολεμαίου Δ' (221-205 π.Χ.) .
## Παραπομπές


Κατηγορία:Πόλεμοι ελληνιστικής περιόδου
Κατηγορία:Στρατιωτική ιστορία της Αρχαίας Σπάρτης
Γλώσσες της Σερβίας

Η Σερβία έχει μόνο μια επίσημη εθνική γλώσσα, η οποία είναι η σερβική. Άλλες γλώσσες που ομιλούνται στη Σερβία είναι η αλβανική, που ομιλείται στην κοιλάδα του Πρέσεβο και το Κοσσυφοπέδιο, η ουγγρική, η ρουμανική, σλοβακική, ρωσική, κροατική (όλες εκ των οποίων είναι επίσημες γλώσσες στην περιφέρεια της Βοϊβοντίνας), ουκρανική, βουλγαρική, ρουμανική, τσεχική, βοσνιακή, βλαχική, μπουνγεβάτς, σλαβομακεδονική, μαυροβουνιακή, ελληνική κλπ.

## Σερβική γλώσσα
Η σερβική γλώσσα επικρατεί στις περισσότερες περιοχές της Σερβίας, εξαιρώντας ορισμένους δήμους της Βοϊβοντίνας και της νότιας Σερβίας, καθώς επίσης και το μεγαλύτερο μέρος του Κοσσυφοπεδίου. Η  βοσνιακή, η κροατική και η γλώσσα μπουνγεβάτς, που σύμφωνα με απογραφή ομιλούνται σε ορισμένα μέρη της Σερβίας, είναι σχεδόν πανομοιότυπες με τη σερβική γλώσσα, ενώ άτομα που έχουν δηλώσει ότι είναι ομιλητές της βουλγαρικής γλώσσας στη νότια Σερβία είναι στην πραγματικότητα ομιλητές της τορλακιανής διαλέκτου, η οποία θεωρείται, από Σέρβους γλωσσολόγους, διάλεκτος της σερβικής γλώσσας.

Η σερβική γλώσσα που ομιλείται στη Σερβία έχει διάφορες διαλέκτους: Σουμαντίγιας-Βοϊβοντίνας, Σμεντέρεβο-Βρσατς, Κοσσυφοπεδίου-Ρεσάβας, Πρίζρεν-Νότιας Μοράβας, Σεβρλίγκ-Ζαπλάνιε, Τίμοκ-Λουζνίτσας (τορλακιανή), Ανατολικής Ερζεγοβίνης και Ζέτας-Νότιου Σαντζάκ. Η διάλεκτος Σουμαντίγιας-Βοϊβοντίνας και αυτή της Ανατολικής Ερζεγοβίνης είναι οι βάσεις της σύγχρονης σερβικής γλώσσας.

Σε μεγάλο τμήμα της νότιας Σερβίας, ομιλείται μια διάλεκτος με το όνομα τορλακιανή. Αν και δεν έχει τυποποιημένη μορφή και εξακολουθεί να εκφωνείται χωρίς οποιαδήποτε μορφή επίσημου καθεστώτος, η τορλακιανή μπορεί να θεωρηθεί από μερικούς ως ξεχωριστή γλώσσα. Αποτελεί τμήμα της νότιας σλαβικής διαλέκτου και αποτελεί ένα σύνδεσμο μεταξύ των ανατολικών νότιων σλαβικών γλωσσών (κυρίως βουλγαρικών και σλαβομακεδονικών) και των δυτικών νότιων σλαβικών γλωσσών (μεταξύ των οποίων και της Σερβικής).

## Μειονοτικές γλώσσες
Εκτός από την σερβική, που είναι η επίσημη γλώσσα σε ολόκληρη τη χώρα, υπάρχουν πέντε μειονοτικές γλώσσες σε επίσημη χρήση από την επαρχιακή διοίκηση της Βοϊβοντίνας: ρουμανική, σλοβακική, ρωσική και κροατική. Η σερβική είναι η κύρια γλώσσα που χρησιμοποιείται από την επαρχιακή διοίκηση και από τις δημοτικές αρχές στη Βοϊβοντίνα. Οι άλλες πέντε γλώσσες χρησιμοποιούνται από την επαρχιακή διοίκηση και από συγκεκριμένες δημοτικές ή κοινοτικές διοικήσεις.

## Παραπομπές

*Το λήμμα περιέχει στοιχεία από το CIA World Factbook του 2006 
## Εξωτερικοί σύνδεσμοι
Βαλδουίνος Β΄ της Βουλώνης

Ο **Βαλδουίνος Β΄**της Βουλώνης, (Γερμ.*Balwin*, Γαλλ.*Baudoin II*, πέθανε το 1027) μέλος του Οίκου της Φλάνδρας και Κόμης της Βουλώνης (990 - 1027) ήταν μεγαλύτερος γιος και διάδοχος του Αρνούλφου Γ΄ της Βουλώνης.

## Βιογραφία

Η κομητεία ήταν υποτελής στη Φλάνδρα, αλλά ο πατέρας του και ο παππούς του χάρη στην ανήλικη ηλικία του τρίτου ξαδέλφου του Βαλδουίνου Δ΄  Βαλδουίνου του Γενειοφόρου είχαν αποκτήσει την ανεξαρτησία τους. . 

Ο Βαλδουίνος Β΄, ο γιος του Ευστάθιος Α΄, οι κόμητες της Νορμανδίας, του Βαλουά και της Φλάνδρας συμμάχησαν με τον Ροβέρτο Β΄ της Γαλλίας (1022) εναντίον του Όντο Β΄ του Μπλουά που απειλούσε την κυριαρχία του βασιλιά. . Ο Ερρίκος Β΄ της Γερμανίας πέθανε (1024), ο Ροβέρτος Β΄ συμφιλιώθηκε με τον Όντο Β΄ και η συμμαχία διαλύθηκε.

Ο Βαλδουίνος Β΄ έπεσε σε μάχη εναντίον του Ένγκουεραντ Α΄ του Ποντιέ, στην συνέχεια ο Ένγκουεραντ Α΄ νυμφεύτηκε τη χήρα του Βαλδουίνου Β΄.

## Οικογένεια

Νυμφεύτηκε την Αντελίνα της Ολλανδίας, κόρη του Αρνούλφου κόμη της Ολλανδίας και απέκτησε:
*Ευστάθιος Α΄ απεβ. 1049, κόμης της Βουλώνης.

Όταν απεβίωσε ο Βαλδουίνος Β΄, η Αντελίνα παντρεύτηκε σε δεύτερο γάμο με τον Ένγκουεραντ Α΄ του Ποντιέ.

## Αναφορές σε Πηγές



Κατηγορία:Οίκος της Φλάνδρας
Καλαμάκι Βοιωτίας

Το **Καλαμάκι** είναι μικρός παραθαλάσσιος οικισμός στην Βοιωτία και τον Δήμο Θηβαίων.

## Γενικά στοιχεία
Το Καλαμάκι βρίσκεται στα βορειοανατολικά παράλια του Κορινθιακού κόλπου. Απέχει 28 χλμ. ΝΔ. της Θήβας και 11 χλμ. ΝΔ. από το Καπαρέλλι. Είναι καλοκαιρινό θέρετρο της περιοχής με παραλία η οποία έχει χονδρή άμμο και αρμυρίκια. Διοικητικά, σύμφωνα με το σχέδιο Καλλικράτης, μαζί με το Καπαρέλλι και τον Άγιο Βασίλειο αποτελούν τη τοπική κοινότητα Καπαρελλίου που υπάγεται στη δημοτική ενότητα Πλαταιών του Δήμου Θηβαίων και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Θηβαίων
Αρνούλφος Γ΄ της Βουλώνης

Ο **Αρνούλφος Γ΄ της Βουλώνης** (Γερμ. *Arnulf III*, πέθανε το 990) μέλος του Οίκου της Φλάνδρας και Κόμης της Βουλώνης  (971 - 990) ήταν γιος και διάδοχος του Αρνούλφου Β΄της Βουλώνης. Με τον θάνατο του (990) μοίρασε την περιουσία του στους τρεις γιους του: o Βαλδουίνος Β΄ της Βουλώνης τον έλαβε στην Βουλώνη, ο Αρνούλφος στο Τερνουά και ένας τρίτος γιος του στο Τερουάν.

## Οικογένεια
Είχε τέκνα:
* Βαλδουίνος Β΄ απεβ. 1027, κόμης της Βουλώνης.
* Αρνούλφος, κύριος τού Τερνουά.
* (γιος), κύριος τού Τερουάν.

## Πηγές

*Régine Le Jan, 'Famille et Pouvoir dans le Monde Franc (VIIe–Xe Siècle)', Essai d'anthropologie sociale (Paris: Publications de la Sorbonne, 2003)

Κατηγορία:Οίκος της Φλάνδρας
Ελοΐζα της Οράγγης-Νάσσαου

Η **Κόμισσα Ελοΐζα της Οράγγης-Νάσσαου** (Ολλανδικά: *Gravin Eloise van Orange-Nassau*, 8 Ιουνίου 2002 -) είναι το πρώτο παιδί του Πρίγκιπα Κωνσταντίνου της Ολλανδίας. Είναι πέμπτη στη σειρά διαδοχής του Ολλανδικού θρόνου.

## Βιογραφία
Η *Ελοΐζα Βεατρίκη Σοφία Λαυρεντιανή* γεννήθηκε στις 8 Ιουνίου 2002 στο Ιατρικό Κέντρο Μπρόνοβο της Χάγης. Είναι το πρώτο παιδί και η μεγαλύτερη κόρη του Πρίγκιπα Κωνσταντίνου και της Πριγκίπισσας Λαυρεντιανής της Ολλανδίας.

Ονομάσθηκε *Ελοΐζα* προς τιμήν των προγόνων της μητέρας της, *Βεατρίκη* προς τιμήν της πατρικής γιαγιάς της, βασίλισσας Βεατρίκης, *Σοφία* προς τιμήν της νονάς της Σοφίας φαν ντε Βάου και της πριγκίπισσας Σοφίας της Ολλανδίας και *Λαυρεντιανή* προς τιμήν της μητέρας της.

Βαπτίστηκε στις 15 Δεκεμβρίου 2002 στο παρεκκλήσι του Παλατιού Χετ Λόου στο Άπελντορν. Νονοί της ήταν ο πατρικός θείος της Πρίγκιπας Φρίζο της Ολλανδίας, η πρώτη εξαδέλφη του πατέρα της Πριγκίπισσα Καρολίνα των Βουρβόνων-Πάρμας, ο Διάδοχος Πρίγκιπας της Νορβηγίας και η Σοφία φαν ντε Βάου.

Με την παραίτηση της Βασίλισσας Βεατρίκης, η οποία έλαβε χώρα στις 30 Απριλίου 2013, τα παιδιά του πρίγκιπα Κωνσταντίνου και της πριγκίπισσας Λαυρεντιανής έπαψαν να είναι μέλη του Βασιλικού Οίκου, αν και εξακολουθούν να είναι μέλη της βασιλικής οικογένειας.

## Τίτλοι
***8 Ιουνίου 2002 - μέχρι σήμερα**: Κόμισσα Ελοΐζα της Οράγγης-Νάσσαου, Λαίδη φαν Άμσμπεργ

## Παραπομπές


## Εξωτερικοί σύνδεσμοι

|-

Κατηγορία:Οίκος της Οράγγης-Νάσσαου
Άγιος Βασίλειος Βοιωτίας

Ο **Άγιος Βασίλειος** είναι παραθαλάσσιος οικισμός στον νομό Βοιωτίας με υψόμετρο 10 μέτρα. Βρίσκεται στα σύνορα Βοιωτίας - Αττικής και στα βορειοανατολικά παράλια του Κορινθιακού κόλπου. Απέχει 30 χλμ. ΝΔ. της Θήβας και 14 χλμ. ΝΔ. από το Καπαρέλλι, του οποίου είναι το επίνειο και καλοκαιρινό θέρετρο. Διαθέτει δύο παραλίες με χονδρή άμμο, λίγες ταβέρνες και ενοικιαζόμενα δωμάτια.

Διοικητικά, σύμφωνα με το σχέδιο Καλλικράτης, μαζί με το Καπαρέλλι και το Καλαμάκι αποτελούν τη τοπική κοινότητα Καπαρελλίου που υπάγεται στη δημοτική ενότητα Πλαταιών του Δήμου Θηβαίων και σύμφωνα με την απογραφή του 2011 έχει πληθυσμό 100 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Βοιωτίας
Κατηγορία:Δήμος Θηβαίων
Αρνούλφος Β΄ της Βουλώνης

Ο **Αρνούλφος Β΄ της Βουλώνης**, (Γερμ. *Arnulf II*, πέθανε το 971) μέλος του Οίκου της Φλάνδρας, Κόμης της Βουλώνης (965 - 971), ήταν μοναδικό παιδί του Αδαλούλφου της Βουλώνης. Διαδέχθηκε τον θείο του Αρνούλφο τον Γηραιό χάρη στα δικαιώματα του πατέρα του.
Κυβέρνησε μέχρι τον θάνατο του και τον διαδέχθηκε ο γιος του Αρνούλφος Γ΄ της Βουλώνης.

## Οικογένεια
Γιος του ήταν ο:
* Αρνούλφος Γ΄ απεβ. 990, κόμης της Βουλώνης.

## Παραπομπές


## Πηγές
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 4 (Verlag von J. A. Stargardt, Marburg, Germany, 1989), Tafel 635

Κατηγορία:Οίκος της Φλάνδρας
Φαύστος ο Βυζάντιος

Ο **Φαύστος ο Βυζάντιος** (αρμένικα: Փավստոս Բուզանդ) ήταν αρμένιος ιστορικός του 5ου αιώνα. Το ιστορικό του έργο απαρτίζεται από έξι τόμους από τους οποίους οι δύο πρώτοι έχουν χαθεί. Περιγράφει με μεγάλη λεπτομέρεια τη βασιλεία του Αρσάκη Β΄ της Αρμενίας και του γιου του, Παπ της Αρμενίας. Η θεμελίωση της γνώσης σχετικά με τη χριστιανική Αρμενία από το 317 μέχρι το 387 η οποία καταγράφηκε στα ελληνικά αποδίδεται στον Φαύστο.  Ορισμένα έργα του Φαύστου περιέχουν πολλά λάθη, τα οποία τόνισε ο Richard N. Frye και άλλοι σύγχρονοι ιστορικοί, και γι' αυτό δεν θεωρείται ιδιαίτερα αξιόπιστος. Ορισμένοι σύγχρονοι μελετητές πιθανολογούν ότι ο Φαύστος δεν είχε καμία σχέση με την διάσημη πόλη του Βυζαντίου (Κωνσταντινούπολη), αλλά αντίθετα καταγόταν από μία ομώνυμη πόλη της Αρμενίας. 

## Βιβλιογραφία


## Εξωτερικοί σύνδεσμοι
*English translation of the History of the Armenians

Κατηγορία:Αρμένιοι ιστορικοί
Κατηγορία:Βυζαντινοί ιστορικοί
Ντιρκ Δ΄ της Ολλανδίας

O **Ντιρκ Δ΄**, γερμ. Diedrich, λατ. Theodoric/Τheuderic (π. 1020/30 - 13 Ιανουαρίου 1049) από τον Οίκο της Ολλανδίας ήταν κόμης της Φρισίας (Ολλανδίας) (1039-1049).

## Βιογραφία
Ήταν ο πρωτότοκος γιος του Ντιρκ Γ΄ κόμη της Ολλανδίας και της Οτελίνντις, ίσως κόρης του Βερνάρδου μαργράβου του Νόρντμαρκ.

Έδρα του ήταν το φρούριο που έκτισε ο πατέρας του, το Φλάαρντινγκεν. Η επικράτειά του έφθανε τουλάχιστον ως το Ρίινσμπουρκ βόρεια και περίπου ως το Άαλμπουρκ ανατολικά. Συνέχισε την πολιτική τού πατέρα του να επεκτείνει τα εδάφη του αναπτύσσοντας και εποικώντας τις με χαμηλό υψόμετρο περιοχές με τύρφη της Ολλανδίας και της Ουτρέχτης. Ως αποτέλεσμα ήλθε σε αντιπαράθεση με τους επισκόπους της Ουτρέχτης και της Λιέγης και με μονές της περιοχής.

Το 1046 ο Ερρίκος Γ΄ της Γερμανίας οδήγησε ο ίδιος μία εκστρατεία εναντίον του και τον ανάγκασε να επιστρέψει μερικές από τις καταληφθείσες περιοχές. Μετά όμως τον άφησε να λεηλατεί τις περιοχές των επισκοπών της Ουτρέχτης και της Λιέγης. Ο Ντιρκ Δ΄ συμμάχησε με τον Γοδεφρείδο Γ΄ των Αρντέν δούκα της Κάτω Λωρραίνης και τους κόμητες του Αινώ και της Φλάνδρας.

Μετά από αυτό ο βασιλιάς επέστρεψε το 1047 και κατέλαβε το φρούριο Ρίινσμπουρκ, το οποίο κατεδάφισε εντελώς. Όμως κατά την αποχώρησή του ο στρατός υπέστη σοβαρές απώλειες και οι σύμμαχοι του Ντιρκ Δ΄ προχώρησαν σε ανοικτή εξέγερση. Τελικά το 1049 στο Ντόρντρεχτ δυνάμεις των επισκόπων της Ουτρέχτης, Λιέγης και Μετς έστησαν ενέδρα και τον σκότωσαν.

Ήταν άγαμος και τον διαδέχθηκε ο νεότερος αδελφός του Φλόρις Α΄.

## Πηγές
* De Boer, Dick; Cordfunke, Erik (1995), Graven van Holland : portretten in woord en beeld (880-1580), Zwolle: Walburg Pers, pp. 29–30, ISBN 978-90-6011-915-0
*  Count Holland and Frisia, Chapter 2. COUNTS OF HOLLAND (900)-1299

## Παραπομπές σε πηγές


Κατηγορία:Οίκος της Ολλανδίας
Μπαρμπάρα Ρατζιβιουούβνα

Η **Μπαρμπάρα Ρατζιβιουούβνα** (πολωνικά: *Barbara Radziwiłłówna*, λιθουανικά: *Barbora Radvilaitė*) (6 Δεκεμβρίου 1520/23 - 8 Μαΐου 1551) ήταν Βασίλισσα της Πολωνίας και Μεγάλη Δούκισσα της Λιθουανίας, ως σύζυγος του Σιγισμούνδου Β΄ Αυγούστου Α΄, ο οποίος ήταν και ο τελευταίος μονάρχης από τον Οίκο των Γιαγκελλόνων. Η Μπαρμπάρα ήταν γυναίκα σπουδαίας ομορφιάς, η οποία είχε χηρεύσει νωρίς και έγινε σύντροφος του βασιλιά περίπου το 1543, ενώ τον Ιούλιο ή τον Αύγουστο του 1547 παντρεύτηκαν. Ο γάμος τους είχε προκαλέσει σκάνδαλο, καθώς δεν συμμορφωνόταν με τις πεποιθήσεις των Πολωνών ευγενών· και η μητέρα του βασιλιά, Μπόνα Σφόρτσα, τασσόταν εναντίον αυτού του γάμου. Ο Σιγισμούνδος, με τη βοήθεια του ξαδέλφου της Νικολάι Ρατζίβιου και του αδελφού της Νικολάι Ρατζίβιου, αγωνίστηκε πολύ, ώστε να καταφέρει να τη στέψει βασίλισσα της Πολωνίας. Η στέψη, τελικά, έγινε στις 7 Δεκεμβρίου του 1550 στον Καθεδρικό Ναό της Κρακοβίας. Παρόλα αυτά η υγεία της δεν ήταν καλή και απεβίωσε πέντε μήνες μετά τη στέψη. Αν και υπήρξε για λίγο διάστημα βασίλισσα, η θέση της βοήθησε τον Οίκο της να ανέβει πολιτικά, αποκτώντας δύναμη και επιρροή. 

Οι επικριτές της ωστόσο την έβλεπαν ως μια γυναίκα ακόλαστη, που σαγήνευσε τον βασιλιά και άσκησε μαγεία για να ανέλθει. Η ζωή της, εν τέλει, περικυκλώθηκε από πολλές φήμες και μύθους: στη λογοτεχνία και στους θρύλους παρουσιάζεται ως μία ηρωίδα. Από τον 18ο αιώνα, η ζωή της άρχισε να αντιμετωπίζεται με ρομαντική ματιά, εξ αιτίας των τραγικών της ερωτικών σχέσεων. Σε πολλές περιπτώσεις χρησιμοποιήθηκε ως παράδειγμα του "η αγάπη τα κατακτά όλα", ενώ η Μπόνα Σφόρτσα παρουσιάστηκε ως κακή και μοχθηρή. Η μορφή της έχει εμπνεύσει διάφορες μορφές τέχνης, όπως για παράδειγμα τον κινηματογράφο (*Epitafium dla Barbary Radziwiłłówny*), το θέατρο (*Barbora Radvilaitė*), την ποίηση, τη μουσική (*Czornaja Panna*), κ.ά. Όλα αυτά κάνουν την Μπαρμπάρα Ρατζίβιλ ως μία από τις πιο γνωστές και αναγνωρίσιμες γυναίκες στην ιστορία της Πολωνικής Βασιλείας και του Μεγάλου Λιθουανικού Δουκάτου. 

## Οικογένεια
Παντρεύτηκε πρώτα το 1537 τον Στανίσλοβα Γκοστάουτας βοεβόδα του Βίλνιους. Δεν απέκτησαν απογόνους και ο Στανίσλοβας απεβίωσε το 1542.

Το 1547, η Μπαρμπάρα παντρεύτηκε μυστικά τον Σιγισμούνδο Β΄ Αύγουστο των Γιαγκιελλόνων, βασιλιά της Πολωνίας & μεγάλο δούκα της Λιθουανίας. Δεν απέκτησαν απογόνους.

## Παραπομπές


## Πηγές
* Ντούτσμαλ, Μαουγκοζάτα (2012). Jogailaičiai (λιθουανικά). Translated by Birutė Mikalonienė; Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.
* Φροστ, Ρόμπερτ (2015). The Oxford History of Poland-Lithuania. Volume I: The Making of the Polish-Lithuanian Union, 1385-1569. Oxford University Press. ISBN 978-0-19-820869-3.

## Εξωτερικοί σύνδεσμοι

Κατηγορία:Πολωνές
Μπαρμπαρα
Κατηγορία:Πολωνοί Ρωμαιοκαθολικοί
Όρμος Αγίου Ιωάννου Βοιωτίας

Ο **Όρμος Αγίου Ιωάννου** ή **Σκάλα Αγίου Ιωάννη** είναι μικρός παραθαλάσσιος οικισμός στον νομό Βοιωτίας με υψόμετρο 10 μέτρα. Βρίσκεται στον κόλπο της Δομβραίνης, στα βόρεια παράλια του Κορινθιακού κόλπου. Απέχει 42 χλμ. Δ.-ΝΔ. της Θήβας και περίπου 7 χλμ. Ν.-ΝΔ. από τη Δομβραίνα και τη Θίσβη, των οποίων είναι το επίνειο και καλοκαιρινό θέρετρο. Ως οικισμός αναγνωρίστηκε για πρώτη φορά το 1961. Διοικητικά, σύμφωνα με το σχέδιο Καλλικράτης, μαζί με τη Θίσβη αποτελούν τη τοπική κοινότητα Θίσβης που υπάγεται στη δημοτική ενότητα Θίσβης του Δήμου Θηβαίων και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Θηβαίων
Άρσος (αποσαφήνιση)

Με το όνομα **Άρσος** είναι γνωστά τα παρακάτω:

*Άρσος Λάρνακας, χωριό της επαρχίας Λάρνακας, στην Κύπρο.
*Άρσος Λεμεσού, χωριό της επαρχίας Λεμεσού, στην Κύπρο.
Ρατσισμός στην Τουρκία

thumbnail|280px|‘Ζήτω η Ρατσιστική Τουρκία’ , ζωγραφισμένο με σπρέι από αγνώστους στους τοίχους μιας Αρμενικής εκκλησίας στην Κωνσταντινούπολη
Ο **ρατσισμός και οι εθνοτικές διακρίσεις στην Τουρκία** είναι παρούσες στην κοινωνία της και σε καθ 'όλη την ιστορία της. Αυτός ο ρατσισμός και οι εθνικές διακρίσεις είναι επίσης θεσμικές εναντίον των μη μουσουλμανικών και των μη Σουνιτικών μειονοτήτων. Αυτό εμφανίζεται κυρίως με τη μορφή αρνητικών αντιλήψεων και ενεργειών από τους Τούρκους απέναντι σε ανθρώπους που δεν θεωρούνται εθνικώς Τούρκοι. Τέτοιες διακρίσεις κυριαρχούν κυρίως στις μη τουρκικές εθνοτικές μειονότητες όπως στους Αρμένιους, τους Ασσύριους, τους Έλληνες, τους Κούρδους, τους Εβραίους και τους Ζαζάκους καθώς και εχθρότητα προς τις μειονοτικές μορφές του Ισλάμ, όπως τους Αλεβίτες, τους Σούφηδες και τους Σιίτες.

## Επισκόπηση

Ο **ρατσισμός και οι διακρίσεις στην Τουρκία** μπορούν να εντοπιστούν από την Οθωμανική Αυτοκρατορία. Οθωμανοί Τούρκοι διανοούμενοι όπως ο Αλί Σουάβι δήλωναν τη δεκαετία του 1860 ότι:
#Οι Τούρκοι είναι ανώτεροι των άλλων φυλών πολιτικά, στρατιωτικά και πολιτιστικά
#Η τουρκική γλώσσα ξεπερνά τις ευρωπαϊκές γλώσσες με τον πλούτο και την αριστεία της
#Οι Τούρκοι έχτισαν τον ισλαμικό πολιτισμό.

Με την εγκαθίδρυση της Δημοκρατίας της Τουρκίας, οι μη μουσουλμάνοι πολίτες της χώρας έχουν υποστεί πολυάριθμα κρούσματα κρατικών διακρίσεων. Για παράδειγμα, πολλοί μη μουσουλμάνοι απολύθηκαν από την εργασία τους και τους απαγορεύθηκε η εργασία από τη γραφειοκρατία. Ο κρατικός νόμος περί μισθωτών που θεσπίστηκε το 1926 αποσκοπούσε στην τουρκοποίηση της επαγγελματικής ζωής στην Τουρκία. Ο νόμος αυτός χαρακτήρισε την τουρκικότητα ως απαραίτητη προϋπόθεση για να γίνει κανείς υπάλληλος του κράτους.

## Παραπομπές


Κατηγορία:Ρατσισμός στην Τουρκία
Κατηγορία:Διάκριση στην Τουρκία
Κατηγορία:Κοινωνία της Τουρκίας
Παραλία Λιβαδόστρας Βοιωτίας

Η **Παραλία Λιβαδόστρας** είναι παραθαλάσσιος οικισμός στην Βοιωτία και τον Δήμο Θηβαίων.

## Γεωγραφικά στοιχεία - αξιοθέατα
Η Παραλία Λιβαδόστρας βρίσκεται στα βόρεια και ανατολικά παράλια του Κορινθιακού κόλπου, στην άκρη στενής κοιλάδας ανάμεσα στις τις πευκόφυτες πλαγιές του Κιθαιρώνα (Α.) και τις απότομες πλαγιές του όρους Κορομπίλι (Δ.). Στα ανατολικά του χωριού είναι ο ποταμός Ωερόη. Απέχει 28 χλμ. ΝΔ. της Θήβας και 10 χλμ. ΝΔ. από τα Λεύκτρα. Η παραλία του χωριού, μήκους 1 χλμ. και με χοντρή άμμο, είναι η πιο γνωστή της περιοχής των Πλαταιών.

## Ιστορικά στοιχεία
Στην ανατολική πλαγιά του όρους Κορομπίλι υπάρχει η ακρόπολη της αρχαίας **Κρεύσιδος**, η οποία μαζί με τις γειτονικές Σίφαι θεωρούντο τα επίνεια των Θεσπιών. Διασώζεται σε καλή κατάσταση οχυρωματικό τείχος, μήκους 300 μ., μαζί με πύργους του 4ου αι. π.Χ. Στο Εθνικό Αρχαιολογικό Μουσείο Αθηνών εκτίθεται χάλκινο άγαλμα του Ποσειδώνα, ύψους 1,18 μέτρων,  που είχε ανασυρθεί από την θάλασσα της Λιβαδόστρας το 1898 και κατασκευασμένο περί το 500 π.Χ.. Στον χαμηλό λόφο «Σίζι» απέναντι από την Ακρόπολη της Κρεύσιδος υπάρχει μεσαιωνικός πύργος του 14ου αιώνα.

Η κοιλάδα της Λιβαδόστρας μαζί με το λιμάνι της, την περίοδο της Τουρκοκρατίας, αποτελούσε τουρκικό τιμάριο. Μετά την ελληνική επανάσταση του 1821 ολόκληρη η περιοχή σύμφωνα με βασιλικό διάταγμα παραχωρήθηκε στον αγωνιστή και μετέπειτα στρατηγό Σπυρίδωνα Σπυρομήλιο.

Ως οικισμός αναγνωρίστηκε το 1991. Σύμφωνα με το σχέδιο Καλλικράτης, μαζί με τα Λεύκτρα αποτελούν τη τοπική κοινότητα Λεύκτρων που υπάγεται στη δημοτική ενότητα Πλαταιών του Δήμου Θηβαίων και σύμφωνα με την απογραφή του 2011 έχει πληθυσμό 72 κατοίκους.

## Παραπομπές


## Εξωτερικοί σύνδεσμοι

* Λιβαδόστρα από τον ιστότοπο http://livadostrata7.blogspot.gr  
* Πύργος Λιβαδόστρατας ή Πύργος Λιβαδόστρας από τον ιστότοπο http://www.kastra.eu  
* Θέα από το Κορομπίλι από τον ιστότοπο http://www.greece.com  
* Παραλία Λιβαδόστρας-Κορυφή Κορομπίλι από τον ιστότοπο https://el.wikiloc.com

Κατηγορία:Χωριά της περιφερειακής ενότητας Βοιωτίας
Κατηγορία:Δήμος Θηβαίων
Νικόλαος Καζιμίρ της Οράγγης-Νάσσαου

Ο **Κόμης Νικόλαος Καζιμίρ της Οράγγης-Νάσσαου** (Ολλανδικά: *Graaf Claus Casimir van Orange-Nassau*, 21 Μαρτίου 2004 -) είναι το δεύτερο παιδί του Πρίγκιπα Κωνσταντίνου της Ολλανδίας. Είναι έκτος στη σειρά διαδοχής του ολλανδικού θρόνου.

## Βιογραφία
Ο *Νικόλαος Καζιμίρ Βερνάρδος Μάριος Μαξ* γεννήθηκε στις 21 Μαρτίου 2004 στο Ιατρικό Κέντρο Μπρόνοβο της Χάγης. Είναι το δεύτερο παιδί και ο μοναδικός γιος του Πρίγκιπα Κωνσταντίνου και της Πριγκίπισσας Λαυρεντιανής της Ολλανδίας.

Η γέννησή του επισκιάστηκε από τον θάνατο, μόλις μια ημέρα πριν, της προγιαγιάς του, πρώην βασίλισσας Ιουλιάνας.

Βαπτίστηκε στις 10 Οκτωβρίου 2004 στο παρεκκλήσι του Παλατιού Χετ Λόου στο Άπελντοορν. Νονοί του ήταν ο πατρικός θείος του Γουλιέλμος Αλέξανδρος, Διάδοχος Πρίγκιπας της Ολλανδίας, ο Πρίγκιπας Μαυρίκιος της Οράγγης-Νάσσαου, φαν Βολεχόφεν, ο Έντ Π. Σπάνιαρντ και η Κόμισσα Τατιάνα Ραζουμόβσκι φον Βίγκστεϊν.

Με την παραίτηση της Βασίλισσας Βεατρίκης, η οποία έλαβε χώρα στις 30 Απριλίου 2013, τα παιδιά του πρίγκιπα Κωνσταντίνου και της πριγκίπισσας Λαυρεντιανής έπαψαν να είναι μέλη του Βασιλικού Οίκου, αν και εξακολουθούν να είναι μέλη της βασιλικής οικογένειας.

## Τίτλοι
***21 Μαρτίου 2004 - μέχρι σήμερα**: Κόμης Νικόλαος Καζιμίρ της Οράγγης-Νάσσαου, Λόρδος φαν Άμσμπεργ

## Παραπομπές


## Εξωτερικοί σύνδεσμοι

|-

Κατηγορία:Οίκος της Οράγγης-Νάσσαου
Ελεονώρα της Οράγγης-Νάσσαου

Η **Κόμισσα Ελεονώρα της Οράγγης-Νάσσαου** (Ολλανδικά: *Gravin Leonore van Orange-Nassau*, 21 Μαρτίου 2004 -) είναι το νεότερο παιδί του Πρίγκιπα Κωνσταντίνου της Ολλανδίας. Είναι έβδομη στη σειρά διαδοχής του Ολλανδικού θρόνου.

## Βιογραφία
Η *Ελεονώρα Μαρία Ειρήνη Έρρικα* γεννήθηκε στις 3 Ιουνίου 2006 στο Ιατρικό Κέντρο Μπρόνοβο της Χάγης. Είναι το τρίτο παιδί και η δεύτερη κόρη του Πρίγκιπα Κωνσταντίνου και της Πριγκίπισσας Λαυρεντιανής της Ολλανδίας.

Βαπτίστηκε στις 8 Οκτωβρίου 2006 στο παρεκκλήσι του Παλατιού Χετ Λόου στο Άπελντοορν. Νονοί της ήταν η πατρική θεία της Μάξιμα, Διάδοχος Πριγκίπισσα της Ολλανδίας, ο μητρικός θείος της Μάριος Μπρίνκχορστ, η πρώτη εξαδέλφη του πατέρα της, Χουλιάνα Γκιγιέρμο και ο Κόμης Ιωάννης Κάρολος Ούλενς ντε Σούτεν Γουέτνολ.

Με την παραίτηση της Βασίλισσας Βεατρίκης, η οποία έλαβε χώρα στις 30 Απριλίου 2013, τα παιδιά του πρίγκιπα Κωνσταντίνου και της πριγκίπισσας Λαυρεντιανής έπαψαν να είναι μέλη του Βασιλικού Οίκου, αν και εξακολουθούν να είναι μέλη της βασιλικής οικογένειας.

## Τίτλοι
***3 Ιουνίου 2006 - μέχρι σήμερα**: Κόμισσα Ελεονώρα της Οράγγης-Νάσσαου, Λαίδη φαν Άμσμπεργ

## Παραπομπές


## Εξωτερικοί σύνδεσμοι

|-

Κατηγορία:Οίκος της Οράγγης-Νάσσαου
Ιερά Μητρόπολις Σισανίου και Σιατίστης

Η **Ιερά Μητρόπολις Σισανίου και Σιατίστης** είναι μια από τις Μητροπόλεις των λεγομένων «*Νέων Χωρών*». Έδρα της είναι η Σιάτιστα.

Είναι μία από τις μικρότερες Μητροπόλεις της Εκκλησίας της Ελλάδος και γεωγραφικά περιλαμβάνει την ιστορική Επαρχία Βοΐου του Νομού Κοζάνης και τους οικισμούς Νοστίμου, Ανθηρού, Σπήλιος, Κερασσώνα, Άγιος Ηλίας, Διαλεκτού και Βέλους του Δήμου Ορεστίδος που υπάγονται διοικητικά στο Νομό Καστοριάς.

## Ιερές Μονές
### Μοναστήρια ανδρικά
#Μονή Αγίας Τριάδος Βυθού
#Μονή Μεταμορφώσεως του Σωτήρος Δρυοβούνου
#Μονή Αγίου Αθανασίου Ερατύρας
#Μονή της Αγίας Παρασκευής Δομαβιστίου
#Μονή Παντελεήμονος Βλάστης
#Μονή Κοιμήσεως της Θεοτόκου Σισανίου

### Μοναστήρια Γυναικεία
#Μονή Κοιμήσεως της Θεοτόκου Μικροκάστρου
#Μονή Γενεσίου Θεοτόκου Δρυοβούνου
#Μονή Αγίων Κωνσταντίνου και Ελένης Βογατσικού
#Μονή Αγίου Αθανασίου Ζηγκοβίστης

## Επισκοπικός κατάλογος
thumb|Ιερόθεος Ανθουλίδης

## Υποσημειώσεις και παραπομπές
### Υποσημειώσεις

### Παραπομπές


## Εξωτερικοί σύνδεσμοι
*Επίσημη ιστοσελίδα Οικουμενικού Πατριαρχείου Κωνσταντινουπόλεως
*Ενορία Αγίου Νικολάου Σιάτιστας

Σισανιου
Κέιτι Μελούα

Η **Κετεβάν "Κέιτι" Μελούα** (γεωργιανά: *ქეთევან „ქეთი“ მელუა*, προφορά:  kʰɛtʰɛvɑn mɛluɑ,  αγγλικά: *Katie Melua*, 18 Σεπτεμβρίου 1984) είναι Αγγλίδα και Γεωργιανή τραγουδίστρια, τραγουδοποιός και μουσικός. Γεννήθηκε στο Κουτάισι, μέρος τότε της Σοβιετικής Ένωσης. Τα πρώτα χρόνια της ζωής της τα πέρασε στην Τιφλίδα. Ο πατέρας της ιατρός στο επάγγελμα, μετά τον Εμφύλιο Πόλεμο στη Γεωργία, μετανάστευσε στη Βόρεια Ιρλανδία, όταν η Κετεβάν ήταν 8 ετών. Στο Μπέλφαστ μείνανε για μερικά χρόνια ακόμα, όπου η Κετεβάν τελείωσε το δημοτικό. Κατόπιν μετακόμισαν στο Λονδίνο και συγκεκριμένα το 1999. Το 2005, η Μελούα έγινε Βρετανός πολίτης. 

Αν και αρχικά ήθελε να γίνει ιστορικός ή πολιτικός, το 2000, συμμετείχε σε ένα σόου ταλέντων της βρετανικής τηλεόρασης, τον οποίον και κέρδισε. Κατόπιν πήγε να παρακολουθήσει μαθήματα στο πανεπιστήμιο, όμως ποτέ δεν εγκατέλειψε τη μουσική. Σε μία συναυλία του πανεπιστημίου, την άκουσε ο ατζέντης Μάικ Μπατ, ο οποίος την προσέγγισε και τελικά κυκλοφόρησε μαζί του τρία στούντιο άλμπουμ.  Το πρώτη της ήταν το *Call Off the Search*, το 2003, το *Piece by Piece*, το 2005 και το *Pictures*, το 2007. Έκτοτε ακολούθησαν άλλα τέσσερα στούντιο άλμπουμ: *The House* (2010), *Secret Symphony* (2012), *Ketevan* (2013) και *In Winter* (2016). Το πρώτο και το δεύτερο άλμπουμ κατέληξαν άκρως επιτυχημένα. Το πρώτο πούλησε πάνω 1.8 εκατομμύρια αντίτυπα, ενώ το δεύτερο έγινε τέσσερις φορές πλατινένιο. 

Το 2006, ήταν η γυναίκα τραγουδιστής με τις περισσότερες πωλήσεις στο Ηνωμένο Βασίλειο, όπως επίσης και στην Ευρώπη. Σύμφωνα με μία λίστα της εφημερίδας *[[The Sunday Times]]*, περί το 2008 ή Μελούα ήταν η έβδομη πλουσιότερη γυναίκα τραγουδιστής του Ηνωμένου Βασιλείου, κάτω των 30. Εκτός από τραγουδίστρια έχει παίξει και στον κινηματογράφο, ενώ έχει ασχοληθεί και με το μόντελινγκ. Στις 2 Οκτωβρίου του 2006, η Μελούα, εισήλθε στο Βιβλίο Γκίνες, πραγματοποιώντας βαθύτερη κάτω από το νερό συναυλία που έγινε ποτέ (303 μέτρα). Με τα χρόνια έχει ασχοληθεί και με τη φιλανθρωπία. Το 2010, υπέστη νευρικό κλονισμό και κατέληξε στο νοσοκομείο, ακυρώνοντας όλες της τις συναυλίες, ήδη από τον επόμενο χρόνο ήταν καλύτερα. Τον Ιανουάριο του 2012, αρραβωνιάστηκε με τον ποδηλάτη, Τζέιμς Τόουσλαντ, τον οποίον παντρεύτηκε την 1 Σεπτεμβρίου του 2012, στους Royal Botanic Gardens, νοτιοδυτικά του Λονδίνου.

## Παραπομπές


## Εξωτερικοί σύνδεσμοι

* Katie Melua&nbsp;– official website
* 
* 
* 
* Katie Melua  - extensive discography on Music Chronicles

Κατηγορία:Αγγλίδες τραγουδίστριες
Κατηγορία:Άγγλοι στιχουργοί
Κατηγορία:Γεωργιανοί τραγουδιστές
Κατηγορία:Γεωργιανοί συνθέτες
Star Fox

Το ***Star Fox*** (Ιαπωνικά: *スターフォックス, Sutā Fokkusu*) είναι σειρά βιντεοπαιχνιδιών επιστημονικής φαντασίας που δημιουργήθηκε από τη Nintendo. Τα παιχνίδια ακολουθούν μια ανεξάρτητη ιδιοτελή μονάδα ανθρωπόμορφων ζώων που ονομάζεται Star Fox, με επικεφαλής τον πρωταγωνιστή Fox McCloud, και τις περιπέτειές τους γύρω από το σύστημα Lylat. Το αρχικο Star Fox (1993) ήταν ένα 3D βιντεοπαιχνίδι ραγών βολών που κυλούσε προς τα μπροστά, αν και αργότερα οι τίτλοι πρόσθεσαν μεγαλύτερη κατευθυντική ελευθερία. Η ιδέα του παιχνιδιού εμπνεύστηκε από ένα ναό στην αλεπουδίσια θεότητα Ινάρι Οκάμι, την οποία ο Σιγκέρου Μιγιαμότο επισκεπτόταν συχνά. Ο ναός ήταν προσβάσιμος μέσω μιας σειράς καμαρών, που ενέπνευσε το παιχνίδι.

Το πρώτο παιχνίδι της σειράς, που αναπτύχθηκε από την Nintendo EAD και προγραμματίστηκε από το Argonaut Software, χρησιμοποίησε το Super FX Chip για να δημιουργήσει την πρώτη επιταχυνόμενη εμπειρία 3D παιχνιδιών σε μια κονσόλα στο σπίτι. Το Super FX Chip ήταν ένας πρόσθετος μαθηματικός συν-επεξεργαστής που ενσωματώθηκε στην κασέτα και βοήθησε το Super NES να καταστήσει καλύτερα τα γραφικά του παιχνιδιού. Το Super FX Chip έχει χρησιμοποιηθεί και σε άλλα παιχνίδια Super NES, μερικά με αυξημένη ταχύτητα επεξεργασίας. Το ριμέικ του, το Star Fox 64, άλλαξε και πάλι τη βιομηχανία των βιντεοπαιχνιδιών, καθώς ήταν το πρώτο παιχνίδι της Nintendo 64 για το Rumble Pak.

## Παραπομπές


Κατηγορία:Franchises της Nintendo
Κατηγορία:Βιντεοπαιχνίδια με ανθρωπόμορφους χαρακτήρες
Α.Ο. Ζέας

Ο **Αθλητικός Όμιλος Ζέας** (**Α.Ο. Ζέας**) είναι αθλητικός σύλλογος με έδρα την περιοχή του λιμένα Ζέας (Πασαλιμάνι) του Πειραιά. Επίσημο έτος ίδρυσης του συλλόγου είναι το 1977 και χρώματά του το μπλε και το λευκό. Δραστηριοποιείται στο άθλημα του ποδοσφαίρου και είναι μέλος της Ε.Π.Σ. Πειραιά. Υψηλότερη επίδοση του συλλόγου είναι η συμμετοχή του στην Δ' Εθνική κατηγορία. Από το 2016 ο σύλλογος είναι ανενεργός.

Ο σύλλογος προέκυψε το 1984 έπειτα από συγχώνευση του Α.Ο. Πασαλιμανίου (ο οποίος προήλθε από συγχώνευση του Θρίαμβου και Αστέρα Πασαλιμανίου το 1982) και του Α.Ο. Κρίτωνα. Η συγχώνευση αυτή εγκρίθηκε από την Ε.Π.Ο. τον Σεπτέμβριο του ίδιου έτους. Την περίοδο 1987-88 κατέκτησε το πρωτάθλημα του 2ου ομίλου Πειραιά και κέρδισε την άνοδο στην Δ' Εθνική. Στο πρωτάθλημα της Δ' Εθνικής αγωνίστηκε τις επόμενες 3 χρονιές (1988-89, 1989-90 και 1990-91) όποτε και την τελευταία υποβιβάστηκε και έκτοτε συνέχισε να αγωνίζεται στο τοπικό πρωτάθλημα του Πειραιά. Το 1996 ο Α.Ο. Ζέας μετονομάστηκε σε Ηρακλή Πειραιά και το 2011 επανήλθε η ονομασία του. Το 2016, έπειτα τη λήξη της σεζόν 2015-16 και τον υποβιβασμό στην Γ' κατηγορία του τοπικού πρωταθλήματος, ο σύλλογος αποσύρθηκε και έκτοτε παραμένει ανενεργός.

## Πορεία στη Δ' Εθνική

## Παραπομπές


Κατηγορία:Αθλητικοί σύλλογοι Πειραιά
Κατηγορία:Ποδοσφαιρικές ομάδες Ελλάδας
Φαράγγι του Λευκού Δρίνου

αριστερά|μικρογραφία|250x250εσ|Άποψη του φαραγγιού από την Γέφυρα Φσάιτ

Το **φαράγγι του Λευκού Δρίνου** (αλβανικά: *Gryka e Drinit të Bardhë*, σερβικά λατινικά: *Kanjon Belog Drima*, σερβικά κυριλλικά: *Кањон Белог Дрима*) είναι ένα μικρό φαράγγι που βρίσκεται στο νοτιοδυτικό Κοσσυφοπέδιο. Ο ποταμός Λευκός Δρίνος διέρχεται από το φαράγγι. Το φαράγγι είναι σχετικά μικρό, μήκους περίπου 900 μέτρων και βάθους 45 μέτρων. Στην είσοδο του φαραγγιού βρίσκεται η γέφυρα Φσάιτ, μια παλιά οθωμανική γέφυρα που προσελκύει δύτες από όλα τα Βαλκάνια. Το φαράγγι του ποταμού Λευκού Δρίνου στη γέφυρα Φσάιτ, λόγω των υδρολογικών και γεωμορφολογικών του αξιών, τέθηκε υπό νομική προστασία ως φυσικό μνημείο το 1986.

## Γεωγραφία
Το Φαράγγι του Λευκού Δρίνου βρίσκεται δίπλα στη γέφυρα Φσάιτ κοντά στο χωριό Ξερξέ (δήμος Ράχοβετς) στο δρόμο Γκιάκοβα - Πρίζρεν. Το Φαράγγι είναι ένα μορφο-υδροφωτογραφικό φαινόμενο με γενετική, οπτική και εκπαιδευτική αξία. Δημιουργήθηκε κατά τη διάρκεια της μετα-λακουστρικής περιόδου στη νεογενή λίμνη Ντουκατζίνι. Η διαμόρφωσή του εξαρτάται από πολλά τεκτονικά γεγονότα. Το φαράγγι έχει τυπικά χαρακτηριστικά φαραγγιού και περιέχει πολλούς ανθρακικούς σχηματισμούς.

## Τουρισμός
Κατά τη διάρκεια μιας μεγάλης γεωμορφολογικής διαδικασίας ο ποταμός Λευκός Δρίνος άνοιξε ένα φαράγγι μεταξύ δύο ασβεστολιθικών πετρωμάτων, δημιουργώντας ένα πολύ ελκυστικό και ενδιαφέρον φαράγγι για ερευνητές και επισκέπτες. Βρίσκεται δίπλα στον κεντρικό δρόμο που συνδέει τη Γκιάκοβα και το Πρίζρεν. Το φαράγγι επισκέπτεται μεγάλος αριθμός ξένων τουριστών καθώς και ντόπιων. Η γέφυρα Φσάιτ πάνω από το φαράγγι αντιπροσωπεύει ένα άλλο σημαντικό τουριστικό αξιοθέατο στην περιοχή. Κάθε χρόνο διοργανώνεται διαγωνισμός *άλματος από τη γέφυρα*, στον οποία συμμετέχουν πολλοί διαγωνιζόμενοι από τις γύρω περιοχές. Τόσο η γέφυρα όσο και το φαράγγι προστατεύονται με νόμο από το 1986. Η προστατευόμενη περιοχή είναι 199 εκτάρια και ανήκει στους δήμους Ράχοβετς (124,96 εκτάρια) και Γκιάκοβα (73,86).

Κοντά στην γέφυρα υπάρχουν δύο βράχοι γνωστοί ως "Βράχος του Αετού" (Shkëmbi i Shqiponjës) και "Βράχος Σκεντερμπέη" (Shkëmbi i Skenderbeut), το οποίο διαθέτει χαρακτική του αλβανού ευγενή του 15ου αιώνα Γεωργίου Καστριώτη Σκεντερμπέη. Το πορτρέτο του Σκεντερμπέη ζωγραφίστηκε στο βράχο το 1968 από τον Μετζίντ Ιβέισι με την ευκαιρία της 500ης επετείου του θανάτου του.

Στο επάνω μέρος του φαραγγιού υπάρχει ένα ευχάριστο εστιατόριο το οποίο σερβίρει φρεσκοψημένα ψάρια από τον Λευκό Δρίνο.

## Γκαλερί

Αρχείο:Ura e shenjtë.jpg|Μια βάρκα στο στόμιο της Γέφυρας Φσάιτ και το φαράγγι
Αρχείο:Ura e Shenjtë.JPG|Γέφυρα Φσάιτ
Αρχείο:White Drini 2005 01.jpg|Ο παγωμένος ποταμός Λευκός Δρίνος και το φαράγγι από την γέφυρα τον Ιανουάριο
Αρχείο:Ura e Shenjtë, Gjakovë.jpg|Άποψη του φαραγγιού από τη βορειοδυτική πλευρά


## Παραπομπές


Κατηγορία:Γεωγραφία του Κοσσυφοπεδίου
Ακράγας (αποσαφήνιση)

Με την ονομασία **Ακράγας** αναφέρονται οι παρακάτω τοποθεσίες:

* Ακράγας Σικελίας, αρχαία ελληνική πόλη στη Σικελία της Ιταλίας
* Επαρχία Ακράγαντα, σημερινή επαρχία (ιταλικά: Provincia di Agrigento) στη Σικελία
* **Ακράγας**, αρχαία πόλη στην Αιτωλοακαρνανία 

αλλά και:

* **Ακράγας (μυθολογία)**, θεός ποταμός της Ελληνικής μυθολογίας
* Ακράγας (χαράκτης), χαράκτης του 4ου π.Χ. αιώνα
Ακράγας (χαράκτης)

Ο **Ακράγας** ήταν χαράκτης που έζησε τον 4ο αιω. π.Χ. και αναφέρεται από τον Πλίνιο. Πιθανολογείται ότι γεννήθηκε στον Ακράγαντα της Σικελίας και έργα του υπήρχαν στο ναό του Διονύσου στη Λίνδο της Ρόδου. Σύμφωνα με ορισμένους μελετητές οι Βάκχες που εκτίθενται στο Εθνικό Αρχαιολογικό Μουσείο της Αθήνας και ανακαλύφθηκαν στις ανασκαφές του Παλαιόκαστρου Καρδίτσας θεωρούνται έργα του.

## Παραπομπές


Κατηγορία:Χαράκτες
Ακραίο σιδέρωμα

Το **ακραίο σιδέρωμα** είναι άθλημα όπου οι συμμετέχοντες μεταβαίνουν σε απόμακρες ή/και επικίνδυνες τοποθεσίες και καταστάσεις διαθέτοντας σιδερώστρες και σίδερα μαζί τους ώστε να σιδερώνουν.   

Μερικές ενδεικτικές τοποθεσίες όπου έχουν χρησιμοποιηθεί για σιδέρωμα στα πλαίσια της δραστηριότητας αυτής είναι απότομες βουνοκορφές, εν κινήσει με το ποδήλατο, σιδέρωμα παράλληλα με σκι, στην κορυφή μεγάλων αγαλμάτων, υποβρυχίως, με αλεξίπτωτο σε πτώση, και κάτω από παγωμένη λίμνη. Η δραστηριότητα γίνεται είτε ατομικά είτε ομαδικά.

Η πρακτική αυτή ξεκίνησε για πρώτη φορά το 1980 στο Γιόρκσαϊρ της Αγγλίας με σατιρική διάθεση, ή κατά άλλους το 1997 στο Λέστερ, και μέχρι τα τέλη της δεκαετίας εξαπλώθηκε και σε άλλες χώρες ανά τον κόσμο, ιδιαίτερα στη Γερμανία όπου το 2002 διοργανώθηκε το *πρώτο παγκόσμιο πρωτάθλημα ακραίου σιδερώματος*. Κατά τα μετέπειτα έτη, υπήρξαν διάφοροι διαγωνισμοί για την επίτευξη μεγίστων επιδόσεων, έτσι υπήρξαν διαγωνιζόμενοι σε μεγάλο υψόμετρο επί του όρους Έβερεστ το 2003,173 δύτες υποβρυχίως το 2011 σε πισίνα στο Ος της Ολλανδίας, τρέχοντας σε μαραθώνιο το 2012,και άλλες παρόμοιες συμμετοχές..

## Παραπομπές

## Εξωτερικοί σύνδεσμοι

* Γερμανικός ιστότοπος ακραίου σιδερώματος 

Κατηγορία:Ακραία αθλήματα
Ακράθι Μήλου

Το **Ακράθι** ή **Μεγάλη Ακραδιά**, επισήμως γνωστό ως **Ακράθιον**, είναι ακατοίκητη νησίδα του νομού Κυκλάδων, η οποία βρίσκεται, όπως και η επίσης ακατοίκητη νησίδα Μικρή Ακραδιά, στην είσοδο του κόλπου της Μήλου. Οι δύο αυτές νησίδες μαζί ονομάζονται "Ακράδια" ή "Ακραδιές" ή "Ακραθιές" και βρίσκονται στα βόρεια της Μήλου, απέναντι από το ακρωτήριο Λακίδα. Διοικητικά το Ακράθι, σύμφωνα με το σχέδιο Καλλικράτης, ανήκει στη τοπική κοινότητα Μήλου που υπάγεται στο Δήμο Μήλου και σύμφωνα με την απογραφή 2011 είναι ακατοίκητο. Σύμφωνα με την απογραφή του 2001, υπήρχε μικρός παραθαλάσσιος οικισμός με 2 κατοίκους.  

## Παραπομπές


## Εξωτερικοί σύνδεσμοι
* Φάροι της Ελλάδος - Περιοχή 8 "Νησιά Κυκλάδων", σελ. 33 

Κατηγορία:Βραχονησίδες της Μήλου